REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 02-1865/12

13. novembar 2012. godine

B e o g r a d

NARODNA SKUPŠTINA

Odbor za finansije,republički budžet i kontrolu trošenja javnih

sredstavana sednici održanoj 13. novembra 2012. godine, razmotrio je IZVEŠTAJ

O RADU AGENCIJE ZA OSIGURANjE DEPOZITA ZA 2011. GODINU.

Sednici Odbora je prisustvovala Lidija Perović,v.d. direktor Agencije za osiguranje depozita.

Na osnovu člana 237. stav 4. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi sledeći

I Z V E Š T A J

Odbor za finansije, republički budžet i kontrolu trošenja javnih sredstava je, saglasno članu 237. stav 2. Poslovnika Narodne skupštine, na sednici oržanoj 13. novembra 2012. godine razmotrio Izveštaj o radu Agencije za osiguranje depozita za 2011. godinu (broj 02-1865/12)koji je Agencija za osiguranje depozita podnela Narodnoj skupštini 2. jula 2012. godine na osnovu člana 24. Zakona o Agenciji za osiguranje depozita („Službeni glasnik RS“, br. 61/05, 116/08 i 91/10).

Odbor za finansije, republički budžet i kontrolu trošenja javnih

sredstava je utvrdio većinom glasova Predlog zaključka koji dostavlja Narodnoj skupštini radi razmatranja i odlučivanja.

Za predstavnika predlagača, na sednici Narodne skupštine, određena je Vesna Kovač, predsednik Odbora.

PREDSEDNIK ODBORA

Vesna Kovač

PREDLOG

Na osnovu člana 8. stav 1. Zakona o Narodnoj skupštini („Službeni glasnik RS“, br. 9/10) i člana 237. stav 5. Poslovnika Narodne skupštine („Službeni glasnik RS“, broj 20/12 – Prečišćeni tekst ),

Narodna skupština Republike Srbije, na--------- sednici ------ zasedanja u 2012.godini, ------------ 2012. godine, donela je

Z A K Lj U Č A K

O IZVEŠTAJU O RADU AGENCIJE ZA OSIGURANjE DEPOZITA

ZA 2011. GODINU

1. Narodna skupština konstatuje da je Izveštaj o radu Agencije za

osiguranje depozita za 2011. godinuu celosti predstaviostanje u oblasti osiguranja depozita i u potpunosti prezentovao rad Agencije za osiguranje depozita za 2011. godinu.

1. Narodna skupština prihvata Izveštaj o radu Agencije za osiguranje

depozita za 2011. godinu.

1. Ovaj zaključak objavitiu „Službenom glasniku Republike

Srbije“.

RS Broj:

U Beogradu, ----- 2012. godine

NARODNA SKUPŠTINA REPUBLIKE SRBIJE

PREDSEDNIK

mr Nebojša Stefanović

O b r a z l o ž e nj e

U članu 24. Zakona o Agenciji za osiguranje depozita („Službeni glasnik

RS“, br. 61/05, 116/08 i 91/10) propisano je da Agencija za osiguranje depozita najmanje jedanput godišnje podosi izveštaj o svom radu Narodnoj skupštini Republike Srbije.

Poslovnikom Narodne skupštine („Službeni glasnik RS“, broj 20/12-

Prečišćeni tekst), u članu 237. st. 1. i 4. predviđeno je da državni organi, organizacije i tela, u skladu sa Zakonom, podnose Narodnoj skupštini izveštaje za koje nakon razmatranja nadležni odbor podnosi izveštaj Narodnoj skupštini sa predlogom zaključka odnosno preporuke.

Agencija za osiguranje depozita podnela je Narodnoj skupštini Republike

Srbije 2. jula 2012. godine Izveštaj o radu Agencije za osiguranje depozita za 2011. godinu, koji jeOdbor za finansije, republički budžet ikontrolu trošenja javnih sredstava, kao nadležan odbor, razmatrao na sednici održanoj 13. novembra2012. godine i konstatovao da je Izveštaj u celosti predstavio stanje u oblasti osiguranja depozita iu potpunosti prezentovao rad Agencije za osiguranje depozita za 2011. godinu.

Odbor za finansije, republičkibudžet i kontrolu trošenja javnih

sredstavaje u skladu sa članom 237. stav 5. Poslovnika Narodne skupštine, predložio Narodnoj skupštini da donese zaključak o prihvatanju Izveštaja o radu Agencije za osiguranje depozita za 2011. godinu.

Na osnovu člana 8. stav 3. Zakona o Narodnoj skupštini („Službeni

glasnik RS“, broj 9/10) Narodna skupština objavljuje akte u „Službenom glasniku Republike Srbije“.